title: Decizia (UE) 2020/1325 a Consiliului din 21 septembrie 2020 privind poziția care urmează să fie adoptată în numele Uniunii Europene în cadrul Convenției privind viitoarea cooperare multilaterală pentru pescuit în Atlanticul de Nord-Est în ceea ce privește cererea de aderare la această convenție prezentată de Regatul Unit, și de abrogare a Deciziei (UE) 2019/510

text:
                  25.9.2020

                  RO

                  Jurnalul Oficial al Uniunii Europene

                  L 311/8

         DECIZIA (UE) 2020/1325 A CONSILIULUI
         din 21 septembrie 2020
         privind poziția care urmează să fie adoptată în numele Uniunii Europene în cadrul Convenției privind viitoarea cooperare multilaterală pentru pescuit în Atlanticul de Nord-Est în ceea ce privește cererea de aderare la această convenție prezentată de Regatul Unit, și de abrogare a Deciziei (UE) 2019/510
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 43 coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Convenția privind viitoarea cooperare multilaterală pentru pescuit în Atlanticul de Nord-Est (1) („Convenția NEAFC”) a fost aprobată prin Decizia 81/608/CEE a Consiliului (2) și a intrat în vigoare la 17 martie 1982.

                     (2)

                     Convenția NEAFC se aplică în prezent Regatului Unit ca urmare a faptului că Uniunea este parte contractantă la convenția respectivă, în timp ce articolul 20 alineatul (4) din Convenția NEAFC exclude aderarea statelor membre la convenția respectivă.

                     (3)

                     În temeiul articolului 20 alineatul (4) din Convenția NEAFC, orice stat poate adera la Convenția NEAFC cu condiția ca cererea de aderare a statului respectiv să fie aprobată de trei pătrimi din totalul părților contractante la convenție în termen de 90 de zile de la data notificării de către depozitar a primirii cererii de aderare.

                     (4)

                     La 8 ianuarie 2019, Regatul Unit a prezentat o cerere de aderare la Convenția NEAFC în calitate de parte contractantă. La aceeași dată, depozitarul a notificat acest lucru Comisiei.

                     (5)

                     La 25 martie 2019, Consiliul a adoptat Decizia (UE) 2019/510 (3). Decizia respectivă a fost favorabilă aderării Regatului Unit la Convenția NEAFC și a fost adoptată pentru a anticipa situația în care Regatul Unit ar părăsi Uniunea fără un acord de retragere. În consecință, Decizia (UE) 2019/510 a autorizat Comisia să notifice poziția Uniunii numai în cazul în care nu se încheie un acord de retragere.

                     (6)

                     Cererea de aderare a Regatului Unit nu a fost aprobată de numărul necesar de părți contractante la Convenția NEAFC întrucât cvorumul de trei pătrimi nu a fost atins.

                     (7)

                     În temeiul articolului 129 alineatul (4) din Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (4) (denumit în continuare „Acordul de retragere”), în cursul perioadei de tranziție, Regatul Unit poate negocia, semna și ratifica acorduri internaționale încheiate în nume propriu în domeniile de competență exclusivă a Uniunii, cu condiția ca acordurile respective să nu intre în vigoare sau să nu se aplice în cursul perioadei de tranziție, cu excepția cazului în care Uniunea autorizează acest lucru. Prin Decizia (UE) 2020/135 a Consiliului (5) sunt stabilite condițiile și procedura de acordare a acestor autorizații.

                     (8)

                     Prin scrisoarea sa din 3 aprilie 2020, Regatul Unit a notificat Comisiei intenția de a își exprima, în nume propriu, consimțământul de a-și asuma obligații în temeiul Convenției NEAFC, în cursul perioadei de tranziție. La 6 iulie 2020, Regatul Unit a prezentat o nouă cerere de a adera la convenția respectivă, urmărind ca aderarea sa să intre în vigoare în cursul perioadei de tranziție în mod corespunzător cu Acordul de retragere.

                     (9)

                     Decizia de punere în aplicare (UE) 2020/1305 a Consiliului (6) autorizează Regatul Unit să își exprime, în nume propriu, consimțământul de a-și asuma obligații în temeiul Convenției NEAFC, întrucât sunt îndeplinite condițiile prevăzute la articolul 3 alineatul (1) din Decizia (UE) 2020/135.

                     (10)

                     În temeiul articolelor 56, 63 și 116 din Convenția Organizației Națiunilor Unite asupra dreptului mării (7) (UNCLOS), Regatul Unit are interese legitime privind pescuitul în zona prevăzută în Convenția NEAFC (în larg) în calitate de stat de coastă în măsura în care apele aflate în zona economică exclusivă a Regatului Unit fac parte din zona convenției.

                     (11)

                     Pentru a împiedica pescuitul nesustenabil, este în interesul Uniunii ca Regatul Unit să coopereze la gestionarea stocurilor de interes comun în deplină conformitate cu dispozițiile UNCLOS și ale Acordului Organizației Națiunilor Unite pentru aplicarea prevederilor Convenției Organizației Națiunilor Unite asupra dreptului mării din 10 decembrie 1982 în legătură cu conservarea și gestionarea populațiilor transzonale și a stocurilor de pești mari migratori (8) (UNFSA), precum și cu prevederile oricărui alt acord internațional sau norme de drept internațional.

                     (12)

                     Astfel cum se prevede la articolul 63 alineatul (2) UNCLOS și la articolul 8 UNFSA, în cazul în care același stoc sau aceleași stocuri de specii asociate se găsesc atât în zona economică exclusivă, cât și într-o zonă situată dincolo de zona respectivă și adiacentă acesteia, statul de coastă și statele care pescuiesc astfel de stocuri în zona adiacentă urmează să coopereze pentru a conveni asupra măsurilor necesare pentru conservarea acestor stocuri în zona adiacentă. Această cooperare poate fi instituită în cadrul organizațiilor regionale de gestionare a pescuitului. Aderarea Regatului Unit la Convenția NEAFC va permite Regatului Unit să coopereze cu privire la măsurile necesare de gestionare a pescuitului, pentru a se asigura că activitățile de pescuit se desfășoară astfel încât să se asigure exploatarea durabilă a stocului sau a stocurilor în cauză.

                     (13)

                     Aderarea înainte de expirarea perioadei de tranziție ar permite Regatului Unit să aplice pe deplin obligațiile care decurg din UNCLOS în ceea ce privește măsurile de conservare și gestionare care intră în vigoare începând din momentul în care se încheie perioada de tranziție și în care dreptul Uniunii încetează să i se mai aplice. Prin urmare, este în interesul Uniunii să aprobe cererea de aderare la Convenția NEAFC, prezentată de Regatul Unit, până la expirarea perioadei de notificare menționate la articolul 20 alineatul (4) din Convenția NEAFC,

                     (14)

                     Din motive de claritate și securitate juridică, Decizia (UE) 2019/510 ar trebui să fie abrogată,

               ADOPTĂ PREZENTA DECIZIE:

            Articolul 1

               (1)   Poziția care urmează să fie adoptată în numele Uniunii în cadrul Convenției privind viitoarea cooperare multilaterală pentru pescuit în Atlanticul de Nord-Est („Convenția NEAFC”) este de a aproba cererea de aderare a Regatului Unit la Convenția NEAFC.

               (2)   Comisia este autorizată să notifice depozitarului Convenției NEAFC poziția Uniunii până la expirarea perioadei de notificare menționate la articolul 20 alineatul (4) din Convenția NEAFC.

            Articolul 2
            Decizia (UE) 2019/510 se abrogă.

            Articolul 3
            Prezenta decizie intră în vigoare la data adoptării.

            Adoptată la Bruxelles, 21 septembrie 2020.

                  Pentru Consiliu

                  Președintele

               J. KLOECKNER

            (1)  JO L 227, 12.8.1981, p. 22.

            (2)  Decizia 81/608/CEE a Consiliului din 13 iulie 1981 privind încheierea Convenției privind viitoarea cooperare multilaterală pentru pescuit în Atlanticul de Nord-Est (JO L 227, 12.8.1981, p. 21).

            (3)  Decizia (UE) 2019/510 a Consiliului din 25 martie 2019 privind poziția care urmează să fie adoptată în numele Uniunii Europene în cadrul Convenției privind viitoarea cooperare multilaterală pentru pescuit în Atlanticul de Nord-Est în ceea ce privește cererea de aderare la această convenție prezentată de Regatul Unit (JO L 85, 27.3.2019, p. 22).

            (4)  JO L 29, 31.1.2020, p. 7.

            (5)  Decizia (UE) 2020/135 a Consiliului din 30 ianuarie 2020 referitoare la încheierea Acordului privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (JO L 29, 31.1.2020, p. 1).

            (6)  Decizia de punere în aplicare (UE) 2020/1305 a Consiliului din 18 septembrie 2020 prin care Regatul Unit este autorizat să își exprime, în nume propriu, consimțământul de a-și asuma obligații în temeiul anumitor acorduri internaționale care se aplică în cursul perioadei de tranziție în sfera politicii comune în domeniul pescuitului a Uniunii (JO L 305, 21.9.2020, p. 27).

            (7)  JO L 179, 23.6.1998, p. 3.

            (8)  JO L 189, 3.7.1998, p. 16.


title: Decizia (UE) 2020/1331 a Băncii Centrale Europene din 15 septembrie 2020 privind desemnarea șefilor de unități operative pentru adoptarea deciziilor delegate privind competența și onorabilitatea și de abrogare a Deciziei (UE) 2017/936 (BCE/2020/39)

text:
                  25.9.2020

                  RO

                  Jurnalul Oficial al Uniunii Europene

                  L 312/34

         DECIZIA (UE) 2020/1331 A BĂNCII CENTRALE EUROPENE
         din 15 septembrie 2020
         privind desemnarea șefilor de unități operative pentru adoptarea deciziilor delegate privind competența și onorabilitatea și de abrogare a Deciziei (UE) 2017/936 (BCE/2020/39)
         COMITETUL EXECUTIV AL BĂNCII CENTRALE EUROPENE,
         având în vedere Tratatul privind funcționarea Uniunii Europene,
         având în vedere Statutul Sistemului European al Băncilor Centrale și al Băncii Centrale Europene, în special articolul 11.6,
         având în vedere Decizia (UE) 2017/933 a Băncii Centrale Europene din 16 noiembrie 2016 privind cadrul general de delegare a competențelor decizionale pentru instrumentele juridice referitoare la atribuțiile de supraveghere (BCE/2016/40) (1), în special articolele 4 și 5,
         având în vedere Decizia (UE) 2017/935 a Băncii Centrale Europene din 16 noiembrie 2016 privind delegarea competenței de a adopta decizii privind competența și onorabilitatea și privind evaluarea cerințelor de competență și onorabilitate (BCE/2016/42) (2), în special articolul 2,
         întrucât:

                     (1)

                     Pentru a face față numărului considerabil de decizii pe care Banca Centrală Europeană (BCE) urmează să le adopte pentru îndeplinirea atribuțiilor sale de supraveghere, a fost instituită o procedură pentru adoptarea de decizii delegate specifice.

                     (2)

                     O decizie de delegare produce efecte la adoptarea de către Comitetul executiv a unei decizii privind desemnarea unuia sau mai multor șefi de unități operative care să ia decizii pe baza unei decizii de delegare.

                     (3)

                     Importanța deciziei de delegare și numărul de destinatari cărora trebuie să le fie transmise decizii delegate ar trebui luate în considerare de Comitetul executiv la desemnarea șefilor de unități operative.

                     (4)

                     Decizia (UE) 2017/936 a Băncii Centrale Europene (BCE/2017/16) (3) stabilește că șefii de unități operative adoptă decizii delegate în conformitate cu articolul 2 din Decizia (UE) 2017/935 (BCE/2016/42).

                     (5)

                     Articolul 10.1 din Decizia BCE/2004/2 (4) prevede că Comitetul executiv stabilește numărul, numele și competențele aferente unităților operative din cadrul BCE.

                     (6)

                     La 1 octombrie 2020 vor avea loc modificări organizatorice în cadrul Supravegherii bancare a BCE, printre care crearea a două noi compartimente, redistribuirea sarcinilor și redenumirea compartimentelor. Prin urmare, Decizia (UE) 2017/936 (BCE/2017/16) nu va mai reflecta structura organizatorică a Supravegherii bancare a BCE.

                     (7)

                     Președintele Consiliului de supraveghere a fost consultat cu privire la șefii de unități operative cărora ar trebui să le fie delegată competența de a adopta decizii privind competența și onorabilitatea.

                     (8)

                     Prin urmare, Decizia (UE) 2017/936 (BCE/2017/16) ar trebui abrogată,

               ADOPTĂ PREZENTA DECIZIE:

            Articolul 1
            Decizii delegate privind competența și onorabilitatea
            Deciziile delegate în conformitate cu articolul 2 din Decizia (UE) 2017/935 (BCE/2016/42) sunt adoptate de directorul general sau de directorul general adjunct al Direcției generale guvernanță și operațiuni la nivelul MUS sau, în cazul în care aceștia nu sunt disponibili, de șeful Serviciului evaluarea competenței și onorabilității împreună cu unul dintre următorii șefi de unități operative:

                        (a)

                        directorul general sau un director general adjunct al Direcției generale bănci sistemice și internaționale, în cazul în care supravegherea entității supravegheate relevante sau a grupului supravegheat relevant este efectuată de Direcția generală bănci sistemice și internaționale;

                        (b)

                        directorul general sau un director general adjunct al Direcției generale instituții universale și diversificate, în cazul în care supravegherea entității supravegheate relevante sau a grupului supravegheat relevant este efectuată de Direcția generală instituții universale și diversificate;

                        (c)

                        directorul general sau un director general adjunct al Direcției generale instituții specializate și instituții mai puțin semnificative, în cazul în care supravegherea entității supravegheate relevante sau a grupului supravegheat relevant este efectuată de Direcția generală instituții specializate și instituții mai puțin semnificative.

            Articolul 2
            Abrogare și intrare în vigoare

               (1)   Decizia (UE) 2017/936 (BCE/2017/16) se abrogă.

               (2)   Prezenta decizie intră în vigoare la 1 octombrie 2020.

            Adoptată la Frankfurt pe Main, 15 septembrie 2020.

                  Președintele BCE

               Christine LAGARDE

            (1)  JO L 141, 1.6.2017, p. 14.

            (2)  JO L 141, 1.6.2017, p. 21.

            (3)  Decizia (UE) 2017/936 a Băncii Centrale Europene din 23 mai 2017 privind desemnarea șefilor de unități operative pentru adoptarea deciziilor delegate privind competența și onorabilitatea (BCE/2017/16) (JO L 141, 1.6.2017, p. 26).

            (4)  Decizia BCE/2004/2 din 19 februarie 2004 de adoptare a Regulamentului de procedură al Băncii Centrale Europene (JO L 80, 18.3.2004, p. 33).


title: Decizia (UE) 2020/1333 a Băncii Centrale Europene din 15 septembrie 2020 privind desemnarea șefilor de unități operative pentru adoptarea deciziilor delegate privind fondurile proprii și de abrogare a Deciziei (UE) 2018/547 (BCE/2020/41)

text:
                  25.9.2020

                  RO

                  Jurnalul Oficial al Uniunii Europene

                  L 312/38

         DECIZIA (UE) 2020/1333 A BĂNCII CENTRALE EUROPENE
         din 15 septembrie 2020
         privind desemnarea șefilor de unități operative pentru adoptarea deciziilor delegate privind fondurile proprii și de abrogare a Deciziei (UE) 2018/547 (BCE/2020/41)
         COMITETUL EXECUTIV AL BĂNCII CENTRALE EUROPENE,
         având în vedere Tratatul privind funcționarea Uniunii Europene,
         având în vedere Statutul Sistemului European al Băncilor Centrale și al Băncii Centrale Europene, în special articolul 11.6,
         având în vedere Decizia (UE) 2017/933 a Băncii Centrale Europene din 16 noiembrie 2016 privind cadrul general de delegare a competențelor decizionale pentru instrumentele juridice referitoare la atribuțiile de supraveghere (BCE/2016/40) (1), în special articolele 4 și 5,
         având în vedere Decizia (UE) 2018/546 a Băncii Centrale Europene din 15 martie 2018 privind delegarea competenței de a adopta decizii privind fondurile proprii (BCE/2018/10) (2), în special articolul 2,
         întrucât:

                     (1)

                     Pentru a face față numărului considerabil de decizii pe care Banca Centrală Europeană (BCE) urmează să le adopte pentru îndeplinirea atribuțiilor sale de supraveghere, a fost instituită o procedură pentru adoptarea de decizii delegate specifice.

                     (2)

                     O decizie de delegare produce efecte la adoptarea de către Comitetul executiv a unei decizii privind desemnarea unuia sau mai multor șefi de unități operative care să ia decizii pe baza acelei decizii de delegare.

                     (3)

                     Importanța deciziei de delegare și numărul de destinatari cărora trebuie să le fie transmise decizii delegate ar trebui luate în considerare de Comitetul executiv la desemnarea șefilor de unități operative.

                     (4)

                     Decizia (UE) 2018/547 a Băncii Centrale Europene (BCE/2018/11) (3) stabilește că șefii de unități operative adoptă decizii delegate în conformitate cu articolul 2 din Decizia (UE) 2018/546 (BCE/2018/10).

                     (5)

                     Articolul 10.1 din Decizia BCE/2004/2 (4) prevede că Comitetul executiv stabilește numărul, numele și competențele aferente unităților operative din cadrul BCE.

                     (6)

                     La 1 octombrie 2020 vor avea loc modificări organizatorice în cadrul Supravegherii bancare a BCE, printre care crearea a două noi compartimente, redistribuirea sarcinilor și redenumirea compartimentelor. Prin urmare, Decizia (UE) 2018/547 (BCE/2018/11) nu va mai reflecta structura organizatorică a Supravegherii bancare a BCE.

                     (7)

                     Președintele Consiliului de supraveghere a fost consultat cu privire la șefii de unități operative cărora ar trebui să le fie delegată competența de a adopta decizii privind fondurile proprii.

                     (8)

                     Prin urmare, Decizia (UE) 2018/547 (BCE/2018/11) ar trebui abrogată,

               ADOPTĂ PREZENTA DECIZIE:

            Articolul 1
            Decizii delegate privind fondurile proprii
            Deciziile delegate în conformitate cu articolul 2 din Decizia (UE) 2018/546 (BCE/2018/10) sunt adoptate de unul dintre următorii șefi de unități operative:

                        (a)

                        directorul general sau un director general adjunct al Direcției generale bănci sistemice și internaționale, în cazul în care supravegherea entității supravegheate relevante sau a grupului supravegheat relevant este efectuată de Direcția generală bănci sistemice și internaționale;

                        (b)

                        directorul general sau un director general adjunct al Direcției generale instituții universale și diversificate, în cazul în care supravegherea entității supravegheate relevante sau a grupului supravegheat relevant este efectuată de Direcția generală instituții universale și diversificate;

                        (c)

                        directorul general sau un director general adjunct al Direcției generale instituții specializate și instituții mai puțin semnificative, în cazul în care supravegherea entității supravegheate relevante sau a grupului supravegheat relevant este efectuată de Direcția generală instituții specializate și instituții mai puțin semnificative.

            Articolul 2
            Abrogare și intrare în vigoare

               (1)   Decizia (UE) 2018/547 (BCE/2018/11) se abrogă.

               (2)   Prezenta decizie intră în vigoare la 1 octombrie 2020.

            Adoptată la Frankfurt pe Main, 15 septembrie 2020.

                  Președintele BCE

               Christine LAGARDE

            (1)  JO L 141, 1.6.2017, p. 14.

            (2)  JO L 90, 6.4.2018, p. 105.

            (3)  Decizia (UE) 2018/547 a Băncii Centrale Europene din 27 martie 2018 privind desemnarea șefilor de unități operative pentru adoptarea deciziilor delegate privind fondurile proprii (BCE/2018/11) (JO L 90, 6.4.2018, p. 110).

            (4)  Decizia BCE/2004/2 din 19 februarie 2004 de adoptare a Regulamentului de procedură al Băncii Centrale Europene (JO L 80, 18.3.2004, p. 33).


title: Decizia (UE) 2020/1334 a Băncii Centrale Europene din 15 septembrie 2020 privind desemnarea șefilor de unități operative pentru adoptarea deciziilor delegate privind prerogativele de supraveghere acordate în temeiul dreptului intern și de abrogare a Deciziei (UE) 2019/323 (BCE/2020/42)

text:
                  25.9.2020

                  RO

                  Jurnalul Oficial al Uniunii Europene

                  L 312/40

         DECIZIA (UE) 2020/1334 A BĂNCII CENTRALE EUROPENE
         din 15 septembrie 2020
         privind desemnarea șefilor de unități operative pentru adoptarea deciziilor delegate privind prerogativele de supraveghere acordate în temeiul dreptului intern și de abrogare a Deciziei (UE) 2019/323 (BCE/2020/42)
         COMITETUL EXECUTIV AL BĂNCII CENTRALE EUROPENE,
         având în vedere Tratatul privind funcționarea Uniunii Europene,
         având în vedere Statutul Sistemului European al Băncilor Centrale și al Băncii Centrale Europene, în special articolul 11.6,
         având în vedere Decizia (UE) 2017/933 a Băncii Centrale Europene din 16 noiembrie 2016 privind cadrul general de delegare a competențelor decizionale pentru instrumentele juridice referitoare la atribuțiile de supraveghere (BCE/2016/40) (1), în special articolele 4 și 5,
         având în vedere Decizia (UE) 2019/322 a Băncii Centrale Europene din 31 ianuarie 2019 privind delegarea competenței de a adopta decizii privind prerogativele de supraveghere acordate în temeiul dreptului național (BCE/2019/4) (2), în special articolul 3,
         întrucât:

                     (1)

                     Pentru a face față numărului considerabil de decizii pe care Banca Centrală Europeană (BCE) urmează să le adopte pentru îndeplinirea atribuțiilor sale de supraveghere, a fost instituită o procedură pentru adoptarea de decizii delegate specifice.

                     (2)

                     O decizie de delegare produce efecte la adoptarea de către Comitetul executiv a unei decizii privind desemnarea unuia sau mai multor șefi de unități operative care să ia decizii pe baza unei decizii de delegare.

                     (3)

                     Importanța deciziei de delegare și numărul de destinatari cărora trebuie să le fie transmise decizii delegate ar trebui luate în considerare de Comitetul executiv la desemnarea șefilor de unități operative.

                     (4)

                     Decizia (UE) 2019/323 a Băncii Centrale Europene (BCE/2019/5) (3) stabilește că șefii de unități operative adoptă decizii delegate în conformitate cu Decizia (UE) 2019/322 (BCE/2019/4).

                     (5)

                     Articolul 10.1 din Decizia BCE/2004/2 (4) prevede că Comitetul executiv stabilește numărul, numele și competențele aferente unităților operative din cadrul BCE.

                     (6)

                     La 1 octombrie 2020 vor avea loc modificări organizatorice în cadrul Supravegherii bancare a BCE, printre care crearea a două noi compartimente, redistribuirea sarcinilor și redenumirea compartimentelor. Prin urmare, Decizia (UE) 2019/323 (BCE/2019/5) nu va mai reflecta structura organizatorică a Supravegherii bancare a BCE.

                     (7)

                     Președintele Consiliului de supraveghere a fost consultat cu privire la șefii de unități operative cărora ar trebui să le fie delegată competența de a adopta decizii privind prerogativele de supraveghere acordate în temeiul dreptului intern.

                     (8)

                     Prin urmare, Decizia (UE) 2019/323 (BCE/2019/5) ar trebui abrogată,

               ADOPTĂ PREZENTA DECIZIE:

            Articolul 1
            Decizii delegate privind prerogativele de supraveghere acordate în temeiul dreptului intern
            Deciziile delegate în conformitate cu Decizia (UE) 2019/322 (BCE/2019/4) sunt adoptate de unul dintre următorii șefi de unități operative:

                        (a)

                        directorul general sau un director general adjunct al Direcției generale bănci sistemice și internaționale, în cazul în care supravegherea entității supravegheate relevante sau a grupului supravegheat relevant este efectuată de Direcția generală bănci sistemice și internaționale;

                        (b)

                        directorul general sau un director general adjunct al Direcției generale instituții universale și diversificate, în cazul în care supravegherea entității supravegheate relevante sau a grupului supravegheat relevant este efectuată de Direcția generală instituții universale și diversificate;

                        (c)

                        directorul general sau un director general adjunct al Direcției generale instituții specializate și instituții mai puțin semnificative, în cazul în care supravegherea entității supravegheate relevante sau a grupului supravegheat relevant este efectuată de Direcția generală instituții specializate și instituții mai puțin semnificative.

            Articolul 2
            Abrogare și intrare în vigoare

               (1)   Decizia (UE) 2019/323 (BCE/2019/5) se abrogă.

               (2)   Prezenta decizie intră în vigoare la 1 octombrie 2020.

            Adoptată la Frankfurt pe Main, 15 septembrie 2020.

                  Președintele BCE

               Christine LAGARDE

            (1)  JO L 141, 1.6.2017, p. 14.

            (2)  JO L 55, 25.2.2019, p. 7.

            (3)  Decizia (UE) 2019/323 a Băncii Centrale Europene din 12 februarie 2019 privind desemnarea șefilor de unități operative pentru adoptarea deciziilor delegate privind prerogativele de supraveghere acordate în temeiul dreptului intern (BCE/2019/5) (JO L 55, 25.2.2019, p. 16).

            (4)  Decizia BCE/2004/2 din 19 februarie 2004 de adoptare a Regulamentului de procedură al Băncii Centrale Europene (JO L 80, 18.3.2004, p. 33).


title: Decizia (UE) 2020/1335 a Băncii Centrale Europene din 15 septembrie 2020 privind desemnarea șefilor de unități operative pentru adoptarea deciziilor delegate privind procedura de „pașaport”, privind achiziția de participații calificate și privind retragerea autorizațiilor instituțiilor de credit și de abrogare a Deciziei (UE) 2019/1377 (BCE/2020/43)

text:
                  25.9.2020

                  RO

                  Jurnalul Oficial al Uniunii Europene

                  L 312/42

         DECIZIA (UE) 2020/1335 A BĂNCII CENTRALE EUROPENE
         din 15 septembrie 2020
         privind desemnarea șefilor de unități operative pentru adoptarea deciziilor delegate privind procedura de „pașaport”, privind achiziția de participații calificate și privind retragerea autorizațiilor instituțiilor de credit și de abrogare a Deciziei (UE) 2019/1377 (BCE/2020/43)
         COMITETUL EXECUTIV AL BĂNCII CENTRALE EUROPENE,
         având în vedere Tratatul privind funcționarea Uniunii Europene,
         având în vedere Statutul Sistemului European al Băncilor Centrale și al Băncii Centrale Europene, în special articolul 11.6,
         având în vedere Decizia (UE) 2017/933 a Băncii Centrale Europene din 16 noiembrie 2016 privind cadrul general de delegare a competențelor decizionale pentru instrumentele juridice referitoare la atribuțiile de supraveghere (BCE/2016/40) (1), în special articolele 4 și 5,
         având în vedere Decizia (UE) 2019/1376 a Băncii Centrale Europene din 23 iulie 2019 privind delegarea competenței de a adopta decizii privind procedura de „pașaport”, privind achiziția de participații calificate și privind retragerea autorizațiilor instituțiilor de credit (BCE/2019/23) (2), în special articolul 3,
         întrucât:

                     (1)

                     Pentru a face față numărului considerabil de decizii pe care Banca Centrală Europeană (BCE) urmează să le adopte pentru îndeplinirea atribuțiilor sale de supraveghere, a fost instituită o procedură pentru adoptarea de decizii delegate specifice.

                     (2)

                     O decizie de delegare produce efecte la adoptarea de către Comitetul executiv a unei decizii privind desemnarea unuia sau mai multor șefi de unități operative care să ia decizii pe baza unei decizii de delegare.

                     (3)

                     Importanța deciziei de delegare și numărul de destinatari cărora trebuie să le fie transmise decizii delegate ar trebui luate în considerare de Comitetul executiv la desemnarea șefilor de unități operative.

                     (4)

                     Decizia (UE) 2019/1377 a Băncii Centrale Europene (BCE/2019/26) (3) stabilește că șefii de unități operative adoptă decizii delegate în conformitate cu articolele 3, 4, 5 și 6 din Decizia (UE) 2019/1376 (BCE/2019/23).

                     (5)

                     Articolul 10.1 din Decizia BCE/2004/2 (4) prevede că Comitetul executiv stabilește numărul, numele și competențele aferente unităților operative din cadrul BCE.

                     (6)

                     La 1 octombrie 2020 vor avea loc modificări organizatorice în cadrul Supravegherii bancare a BCE, printre care crearea a două noi compartimente, redistribuirea sarcinilor și redenumirea compartimentelor. Prin urmare, Decizia (UE) 2019/1377 (BCE/2019/26) nu va mai reflecta structura organizatorică a Supravegherii bancare a BCE.

                     (7)

                     Președintele Consiliului de supraveghere a fost consultat cu privire la șefii de unități operative cărora ar trebui să le fie delegată competența de a adopta decizii privind procedura de „pașaport”, privind achiziția de participații calificate și privind retragerea autorizațiilor instituțiilor de credit.

                     (8)

                     Prin urmare, Decizia (UE) 2019/1377 (BCE/2019/26) ar trebui abrogată,

               ADOPTĂ PREZENTA DECIZIE:

            Articolul 1
            Decizii delegate privind participațiile calificate

               (1)   Deciziile delegate în conformitate cu articolele 3 și 4 din Decizia (UE) 2019/1376 (BCE/2019/23) care implică entități supravegheate semnificative, astfel cum sunt definite la articolul 2 punctul 16 din Regulamentul (UE) nr. 468/2014 al Băncii Centrale Europene (BCE/2014/17) (5), sunt adoptate de directorul general sau de directorul general adjunct al Direcției generale guvernanță și operațiuni la nivelul MUS sau, în cazul în care aceștia nu sunt disponibili, de șeful Serviciului autorizare împreună cu unul dintre următorii șefi de unități operative:

                           (a)

                           directorul general sau un director general adjunct al Direcției generale bănci sistemice și internaționale, în cazul în care supravegherea entității supravegheate relevante sau a grupului supravegheat relevant este efectuată de Direcția generală bănci sistemice și internaționale;

                           (b)

                           directorul general sau un director general adjunct al Direcției generale instituții universale și diversificate, în cazul în care supravegherea entității supravegheate relevante sau a grupului supravegheat relevant este efectuată de Direcția generală instituții universale și diversificate;

                           (c)

                           directorul general sau un director general adjunct al Direcției generale instituții specializate și instituții mai puțin semnificative, în cazul în care supravegherea entității supravegheate relevante sau a grupului supravegheat relevant este efectuată de Direcția generală instituții specializate și instituții mai puțin semnificative.

                     În cazul în care o decizie delegată în conformitate cu articolele 3 și 5 din Decizia (UE) 2019/1376 (BCE/2019/23) implică mai multe entități supravegheate semnificative, entitatea supravegheată relevantă este entitatea supravegheată sau grupul supravegheat în care este dobândită participația calificată.

               (2)   Deciziile delegate în conformitate cu articolele 3 și 4 din Decizia (UE) 2019/1376 (BCE/2019/23) care nu implică entități supravegheate semnificative sunt adoptate de directorul general sau de directorul general adjunct al Direcției generale guvernanță și operațiuni la nivelul MUS sau, în cazul în care acesta nu este disponibil, de șeful Serviciului autorizare.

            Articolul 2
            Decizii delegate privind retragerea

               (1)   Deciziile delegate în conformitate cu articolele 3 și 5 din Decizia (UE) 2019/1376 (BCE/2019/23) în legătură cu entitățile supravegheate semnificative, astfel cum sunt definite la articolul 2 punctul 16 din Regulamentul (UE) nr. 468/2014 (BCE/2014/17), sunt adoptate de directorul general sau de directorul general adjunct al Direcției generale guvernanță și operațiuni la nivelul MUS sau, în cazul în care acesta nu este disponibil, de șeful Serviciului autorizare împreună cu unul dintre următorii șefi de unități operative:

                           (a)

                           directorul general sau un director general adjunct al Direcției generale bănci sistemice și internaționale, în cazul în care supravegherea entității supravegheate relevante sau a grupului supravegheat relevant este efectuată de Direcția generală bănci sistemice și internaționale;

                           (b)

                           directorul general sau un director general adjunct al Direcției generale instituții universale și diversificate, în cazul în care supravegherea entității supravegheate relevante sau a grupului supravegheat relevant este efectuată de Direcția generală instituții universale și diversificate;

                           (c)

                           directorul general sau un director general adjunct al Direcției generale instituții specializate și instituții mai puțin semnificative, în cazul în care supravegherea entității supravegheate relevante sau a grupului supravegheat relevant este efectuată de Direcția generală instituții specializate și instituții mai puțin semnificative.

               (2)   Deciziile delegate în conformitate cu articolele 3 și 5 din Decizia (UE) 2019/1376 (ECB/2019/23) în legătură cu entitățile supravegheate mai puțin semnificative, astfel cum sunt definite la articolul 2 punctul 7 din Regulamentul (UE) nr. 468/2014 (BCE/2014/17), sunt adoptate de directorul general sau de directorul general adjunct al Direcției generale guvernanță și operațiuni la nivelul MUS sau, în cazul în care acesta nu este disponibil, de șeful Serviciului autorizare.

            Articolul 3
            Decizii delegate privind procedura de „pașaport”
            Deciziile delegate în conformitate cu articolele 3 și 6 din Decizia (UE) 2019/1376 (BCE/2019/23) sunt adoptate de unul dintre următorii șefi de unități operative:

                        (a)

                        directorul general sau un director general adjunct al Direcției generale bănci sistemice și internaționale, în cazul în care supravegherea entității supravegheate relevante sau a grupului supravegheat relevant este efectuată de Direcția generală bănci sistemice și internaționale;

                        (b)

                        directorul general sau un director general adjunct al Direcției generale instituții universale și diversificate, în cazul în care supravegherea entității supravegheate relevante sau a grupului supravegheat relevant este efectuată de Direcția generală instituții universale și diversificate;

                        (c)

                        directorul general sau un director general adjunct al Direcției generale instituții specializate și instituții mai puțin semnificative, în cazul în care supravegherea entității supravegheate relevante sau a grupului supravegheat relevant este efectuată de Direcția generală instituții specializate și instituții mai puțin semnificative.

            Articolul 4
            Abrogare și intrare în vigoare

               (1)   Decizia (UE) 2019/1377 (BCE/2019/26) se abrogă.

               (2)   Prezenta decizie intră în vigoare la 1 octombrie 2020.

            Adoptată la Frankfurt pe Main, 15 septembrie 2020.

                  Președintele BCE

               Christine LAGARDE

            (1)  JO L 141, 1.6.2017, p. 14.

            (2)  JO L 224, 28.8.2019, p. 1.

            (3)  Decizia (UE) 2019/1377 a Băncii Centrale Europene din 31 iulie 2019 privind desemnarea șefilor de unități operative pentru adoptarea deciziilor delegate privind procedura de „pașaport”, privind achiziția de participații calificate și privind retragerea autorizațiilor instituțiilor de credit (BCE/2019/26) (JO L 224, 28.8.2019, p. 6).

            (4)  Decizia BCE/2004/2 din 19 februarie 2004 de adoptare a Regulamentului de procedură al Băncii Centrale Europene (JO L 80, 18.3.2004, p. 33).

            (5)  Regulamentul (UE) nr. 468/2014 al Băncii Centrale Europene din 16 aprilie 2014 de instituire a cadrului de cooperare la nivelul Mecanismului unic de supraveghere între Banca Centrală Europeană și autoritățile naționale competente și cu autoritățile naționale desemnate (Regulamentul-cadru privind MUS) (BCE/2014/17) (JO L 141, 14.5.2014, p. 1).


title: Decizia (UE) 2020/2186 a Consiliului din 17 decembrie 2020 privind poziția care urmează să fie adoptată în numele Uniunii Europene în cadrul Comitetului mixt instituit prin Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice în ceea ce privește modalitățile practice de lucru care privesc exercitarea drepturilor reprezentanților Uniunii

text:
                  23.12.2020

                  RO

                  Jurnalul Oficial al Uniunii Europene

                  L 435/65

         DECIZIA (UE) 2020/2186 A CONSILIULUI
         din 17 decembrie 2020
         privind poziția care urmează să fie adoptată în numele Uniunii Europene în cadrul Comitetului mixt instituit prin Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice în ceea ce privește modalitățile practice de lucru care privesc exercitarea drepturilor reprezentanților Uniunii
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 50 alineatul (2),
         având în vedere Tratatul privind funcționarea Uniunii Europene, în special articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (denumit în continuare „Acordul de retragere”) a fost încheiat de Uniune prin Decizia (UE) 2020/135 a Consiliului (1) din 30 ianuarie 2020 și a intrat în vigoare la 1 februarie 2020.

                     (2)

                     Articolul 166 din Acordul de retragere împuternicește Comitetul mixt instituit prin articolul 164 din Acordul de retragere (denumit în continuare „Comitetul mixt”) să adopte decizii cu privire la toate aspectele pentru care Acordul de retragere prevede acest lucru. Protocolul privind Irlanda/Irlanda de Nord (denumit în continuare „protocolul”) face parte integrantă din Acordul de retragere.

                     (3)

                     Articolul 12 alineatul (2) din protocol stabilește dreptul reprezentanților Uniunii de a fi prezenți la orice activitate a autorităților Regatului Unit în legătură cu punerea în aplicare și aplicarea dispozițiilor din dreptul Uniunii puse în aplicare prin protocol, precum și la activități legate de punerea în aplicare și aplicarea articolului 5 din protocol. Acesta prevede în mod specific dreptul de a solicita informații autorităților Regatului Unit cu privire la astfel de activități și de a solicita autorităților respective să întreprindă măsuri de control.

                     (4)

                     Articolul 12 alineatul (3) din protocol prevede adoptarea unei decizii a Comitetului mixt de stabilire a modalităților practice de lucru care privesc exercitarea drepturilor conferite de protocol în această privință. Modalitățile de lucru respective ar trebui să asigure faptul că reprezentanții Uniunii sunt în măsură să își exercite drepturile prevăzute la articolul 12 alineatul (2) din protocol.

                     (5)

                     Prezența Uniunii prevăzută de protocol trebuie să țină seama de circumstanțele unice ale insulei Irlanda, iar drepturile reprezentanților Uniunii ar trebui exercitate ținând seama în mod corespunzător de respectarea suveranității unui stat străin și, în special, a Acordului din Vinerea Mare, denumit și Acordul de la Belfast din 10 aprilie 1998.

                     (6)

                     Este oportun să se stabilească poziția care urmează să fie adoptată în numele Uniunii în cadrul Comitetului mixt,

               ADOPTĂ PREZENTA DECIZIE:

            Articolul 1
            Poziția care urmează să fie adoptată în numele Uniunii în cadrul Comitetului mixt instituit prin articolul 164 din Acordul de retragere în ceea ce privește modalitățile practice de lucru care privesc exercitarea drepturilor reprezentanților Uniunii menționate la articolul 12 alineatul (2) din protocol se bazează pe proiectul de decizie a Comitetului mixt, atașat la prezenta decizie.

            Articolul 2
            Decizia Comitetului mixt se publică în Jurnalul Oficial al Uniunii Europene.

            Articolul 3
            Prezenta decizie intră în vigoare la data adoptării.

            Adoptată la Bruxelles, 17 decembrie 2020.

                  Pentru Consiliu

                  Președintele

               S. SCHULZE

            (1)  Decizia (UE) 2020/135 a Consiliului din 30 ianuarie 2020 referitoare la încheierea Acordului privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (JO L 29, 31.1.2020, p. 1).

            PROIECT
            DECIZIA nr. …/2020 A COMITETULUI MIXT INSTITUIT PRIN ACORDUL PRIVIND RETRAGEREA REGATULUI UNIT AL MARII BRITANII ȘI IRLANDEI DE NORD DIN UNIUNEA EUROPEANĂ ȘI DIN COMUNITATEA EUROPEANĂ A ENERGIEI ATOMICE
            din …
            de stabilire a modalităților practice de lucru care privesc exercitarea drepturilor reprezentanților Uniunii menționate la articolul 12 alineatul (2) din Protocolul privind Irlanda/Irlanda de Nord
            COMITETUL MIXT,
            având în vedere Protocolul privind Irlanda/Irlanda de Nord anexat la Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice, în special articolul 12 alineatul (3),
            ADOPTĂ PREZENTA DECIZIE:

               Articolul 1
               Obiect

                  (1)   Prezenta decizie stabilește modalitățile practice de lucru care privesc exercitarea drepturilor Uniunii, prin intermediul reprezentanților săi, menționate la articolul 12 alineatul (2) din Protocolul privind Irlanda/Irlanda de Nord (denumit în continuare „protocolul”).

                  (2)   În sensul prezentei decizii, „activități reglementate” înseamnă orice activități ale autorităților Regatului Unit legate de punerea în aplicare și aplicarea dispozițiilor din dreptul Uniunii puse în aplicare prin protocol, precum și activități legate de punerea în aplicare și aplicarea articolului 5 din protocol, inclusiv a deciziilor Comitetului mixt adoptate în temeiul articolului 12 alineatul (2) din protocol.

               Articolul 2
               Reprezentanții Uniunii

                  (1)   Uniunea se asigură că reprezentanții săi care își exercită drepturile în temeiul articolului 12 alineatul (2) din protocol acționează cu bună credință și cooperează îndeaproape cu autoritățile Regatului Unit care desfășoară activități reglementate, precum și că mențin o comunicare strânsă cu acestea.

                  (2)   Reprezentanții Uniunii care își exercită drepturile în temeiul articolului 12 alineatul (2) din protocol nu se angajează în activități care nu au legătură cu exercitarea drepturilor respective.

                  (3)   Atunci când își exercită dreptul de a fi prezenți, reprezentanții Uniunii țin seama de orientările care le-au fost comunicate de autoritățile Regatului Unit în ceea ce privește siguranța lor și siguranța altor persoane. Aceștia respectă orice cerință impusă în mod legal de autoritățile Regatului Unit responsabile cu asigurarea respectării legii, sub rezerva titlului XII și a titlului XIII (articolele 120 și 121) din partea a treia a Acordului de retragere.

                  (4)   Uniunea se asigură că reprezentanții săi nu pot divulga informații despre care au cunoștință în virtutea exercitării drepturilor prevăzute la articolul 12 alineatul (2) din protocol decât instituțiilor, organelor, oficiilor și agențiilor Uniunii, precum și autorităților Regatului Unit, cu excepția cazului în care au fost autorizați de instituția, organul, oficiul sau agenția competentă a Uniunii.

                  (5)   Reprezentanții Uniunii au dreptul de a fi prezenți pe durata activităților reglementate în Regatul Unit, inclusiv în toate locurile în care mărfurile sau animalele intră sau ies din Irlanda de Nord prin porturi sau aeroporturi. Reprezentanții Uniunii pot avea acces la instalațiile menționate la articolul 3 alineatul (1) numai atunci când reprezentanții autorităților Regatului Unit sunt prezenți și le utilizează în scopul desfășurării activităților reglementate sau când o instalație trebuie să fie operațională în scopul respectiv. Reprezentanții Uniunii pot însoți orice reprezentanți ai autorităților Regatului Unit ori de câte ori aceștia din urmă desfășoară oricare dintre activitățile reglementate, inclusiv în vederea inspectării altor amplasamente decât cele menționate în teza anterioară.

                  (6)   Regatul Unit facilitează prezența reprezentanților Uniunii care își exercită drepturile în temeiul articolului 12 alineatul (2) din protocol și le pune la dispoziție toate echipamentele, dotările și alte facilități, cum ar fi posturi de lucru echipate în mod corespunzător și conexiuni informatice adecvate, necesare pentru îndeplinirea sarcinilor care le revin.

                  (7)   Arhivele Uniunii cu privire la orice informații legate de orice activități reglementate sunt inviolabile.

                  (8)   Reprezentanții Uniunii prezenți în Regatul Unit nu sunt împiedicați să se deplaseze liber în Regatul Unit în scopul exercitării drepturilor prevăzute la articolul 12 alineatul (2) din protocol.

                  (9)   Atunci când își exercită drepturile în temeiul articolului 12 alineatul (2) din protocol, reprezentanții Uniunii au asupra lor o legitimație cu fotografie care le atestă numele, funcția și instituția, organismul, oficiul sau agenția Uniunii pentru care lucrează. Uniunea eliberează astfel de legitimații pe baza unui specimen pe care Uniunea îl partajează cu Regatul Unit în termen de o lună de la intrarea în vigoare a prezentei decizii.

                  (10)   La sosirea în locurile în care se exercită drepturile prevăzute la articolul 12 alineatul (2) din protocol, reprezentantul Uniunii prezintă legitimația menționată la alineatul (9). Sub rezerva alineatului (3), odată ce a fost identificat în mod corespunzător, reprezentantului respectiv al Uniunii i se acordă imediat acces la instalații.

                  (11)   Reprezentanții Uniunii au dreptul de a călători în Regatul Unit fără notificare prealabilă sau aprobare în scopul exercitării drepturilor prevăzute la articolul 12 alineatul (2) din protocol. Aceștia pot călători în Regatul Unit utilizând permisul de liberă trecere eliberat de Uniune.

                  (12)   În scopul exercitării drepturilor prevăzute la articolul 12 alineatul (2) din protocol, reprezentanții Uniunii în Regatul Unit nu sunt supuși, nici ei și nici soții/soțiile sau membrii de familie aflați în întreținerea lor, dispozițiilor privind limitarea imigrației sau formalităților de înregistrare pentru străini.

                  (13)   Atunci când se află pe teritoriul Regatului Unit în scopul exercitării drepturilor prevăzute la articolul 12 alineatul (2) din protocol, reprezentanții Uniunii beneficiază, cu privire la reglementările monetare sau de schimb valutar, de facilitățile recunoscute în mod obișnuit funcționarilor organizațiilor internaționale care își au reședința în Regatul Unit și sunt scutiți de impozitarea națională a indemnizațiilor, salariilor și retribuțiilor plătite de Uniune sau de statele membre. Astfel de privilegii și imunități legate de impozitare nu se aplică unui reprezentant al Uniunii în cazul în care acesta este resortisant britanic (altul decât un resortisant britanic care este, de asemenea, resortisant al unui stat membru al Uniunii și care nu își are reședința în Regatul Unit la momentul numirii) sau este rezident permanent al Regatului Unit.

                  (14)   Atunci când se află pe teritoriul Regatului Unit în scopul exercitării drepturilor prevăzute la articolul 12 alineatul (2) din protocol, reprezentanții Uniunii au dreptul de a importa și reexporta, fără taxe vamale, mobilierul și bunurile personale, inclusiv autovehiculele.

                  (15)   Activitățile reprezentanților Uniunii în Regatul Unit în temeiul articolului 12 alineatul (2) din protocol sunt considerate, în sensul titlului XII și al titlului XIII (articolele 120 și 121) din partea a treia a Acordului de retragere, drept activități ale Uniunii în temeiul Acordului de retragere.

               Articolul 3
               Puncte de contact

                  (1)   Regatul Unit pune la dispoziția Uniunii o listă a autorităților care desfășoară activitățile reglementate și a instalațiilor acestora.
                  Regatul Unit desemnează un punct de contact pentru fiecare dintre autoritățile menționate la primul paragraf și furnizează Uniunii datele de contact relevante.

                  (2)   Regatul Unit comunică cu promptitudine Uniunii orice modificare a listei menționate la alineatul (1) primul paragraf sau orice schimbare referitoare la punctul sau datele de contact.

                  (3)   Uniunea desemnează un punct de contact în sensul alineatului (2).

               Articolul 4
               Modalități de solicitare a informațiilor

                  (1)   Reprezentantul sau punctul de contact al Regatului Unit, după caz, răspunde cu promptitudine la orice solicitare de informații, acordând astfel reprezentantului Uniunii suficient timp pentru a evalua informațiile în scopul exercitării drepturilor prevăzute la articolul 12 alineatul (2) din protocol.

                  (2)   În cazul în care autoritățile Regatului Unit consideră că o solicitare de informații sau relevanța unei astfel de cereri nu sunt clare sau că sfera informațiilor solicitate ar face ca respectarea unei cereri să fie excesiv de dificilă, acestea pot solicita reprezentantului Uniunii care a formulat cererea să clarifice sau să detalieze informațiile solicitate.

                  (3)   Atunci când își exercită drepturile în temeiul articolului 12 alineatul (2) din protocol și ținând seama în mod corespunzător de obligațiile lor menționate la articolul 2 alineatul (1) din prezenta decizie, reprezentanții Uniunii au dreptul de a examina și, dacă este necesar, de a copia documentele și evidențele aflate în posesia autorităților Regatului Unit care conțin informații relevante pentru activitățile reglementate. Uniunea protejează aceste informații în conformitate cu articolul 2 alineatul (4).

                  (4)   Reprezentanții Uniunii pot solicita ca autoritățile Regatului Unit care desfășoară activități reglementate să furnizeze informații relevante cu privire la activitățile respective.

               Articolul 5
               Accesul electronic la sistemele de informații, bazele de date și rețelele relevante

                  (1)   La cererea Uniunii, Regatul Unit acordă reprezentanților Uniunii acces electronic continuu, în timp real, la informațiile relevante conținute în rețelele, sistemele de informații și bazele de date ale Regatului Unit și în modulele naționale ale sistemelor Uniunii (denumite în continuare: „sisteme informatice”), enumerate în anexa 1, în măsura în care acest lucru este necesar pentru ca reprezentanții Uniunii să își exercite drepturile în temeiul articolului 12 alineatul (2) din protocol. Uniunea se asigură că reprezentanții săi protejează aceste informații în conformitate cu alineatele (3) și (4).

                  (2)   La cererea Uniunii, Regatul Unit acordă, de asemenea, reprezentanților Uniunii acces electronic la informațiile relevante conținute în sistemele informatice menționate în anexa 2, în măsura în care acest lucru este necesar pentru ca reprezentanții Uniunii să își exercite drepturile în temeiul articolului 12 alineatul (2) din protocol. Uniunea se asigură că reprezentanții săi protejează aceste informații în conformitate cu alineatele (3) și (4).

                  (3)   Accesul acordat, care poate fi exercitat și la distanță, este condiționat de respectarea de către reprezentanții Uniunii a cerințelor de securitate și a altor cerințe ale utilizatorului pentru fiecare dintre aceste sisteme informatice.

                  (4)   Uniunea se asigură că reprezentanții săi pot utiliza informațiile menționate la alineatele (1) și (2) numai în scopul exercitării drepturilor prevăzute la articolul 12 alineatul (2) din protocol. Uniunea se asigură că reprezentanții săi nu divulgă informațiile accesate în temeiul alineatelor (1) și (2) decât instituțiilor, organelor, oficiilor și agențiilor Uniunii, precum și autorităților Regatului Unit, cu excepția cazului în care au fost autorizați în acest sens de autoritățile vamale ale Regatului Unit și de instituția, organul, oficiul sau agenția competentă a Uniunii. Autoritățile vamale ale Regatului Unit nu pot refuza să autorizeze o astfel de divulgare decât pentru motive justificate în mod corespunzător.

                  (5)   Regatul Unit comunică Uniunii în timp util orice modificare în ceea ce privește existența, domeniul de aplicare sau operarea sistemelor informatice enumerate în anexele 1 și 2, înainte ca aceste modificări să intre în vigoare.

               Articolul 6
               Modalități de solicitare a măsurilor de control

                  (1)   Reprezentanții Uniunii pot solicita măsuri de control în cazuri individuale, atât verbal, cât și în scris. În astfel de cereri se precizează în mod corespunzător motivele pentru care se solicită măsura de control specifică. În mod normal, cererile se adresează persoanei de contact din cadrul autorității relevante a Regatului Unit, însă cererile verbale pot fi adresate și unui reprezentant al autorităților Regatului Unit.

                  (2)   Autoritățile Regatului Unit întreprind cu promptitudine măsura de control solicitată.

                  (3)   În cazul în care consideră că motivele prezentate de reprezentanții Uniunii pentru cererea lor sunt insuficiente sau neclare, autoritățile Regatului Unit pot solicita reprezentanților Uniunii să clarifice sau să explice mai detaliat motivele respective.

               Articolul 7
               Comitetul mixt reexaminează prezenta decizie în termen de cel mult [trei] ani de la intrarea sa în vigoare și în urma unei solicitări din partea Uniunii sau a Regatului Unit.

               Articolul 8
               Intrarea în vigoare
               Prezenta decizie intră în vigoare la 1 ianuarie 2021.

               Adoptată la ...,

                     Pentru Comitetul mixt,

                     Copreședinții

            ANEXA 1
            Sisteme informatice care conțin informațiile necesare pentru punerea în aplicare a legislației Uniunii menționate la articolul 5 alineatul (3) prima teză din protocol și la articolul 5 alineatul (1) și alineatul (2) din protocol

                        —

                        Serviciul de declarații vamale (Customs Declarations Service – CDS), inclusiv profiluri de risc și informații privind prezentarea și depozitarea temporară a mărfurilor, dacă este cazul

                        —

                        Serviciul privind circulația vehiculelor de marfă (Goods Vehicle Movement Service – GVMS)

                        —

                        Sistemul de urmărire a mărfurilor (Freight Targeting System), inclusiv informații colectate prin mijloace alternative în legătură cu declarațiile de export ale Regatului Unit

                        —

                        Domeniul național al sistemului de control al importului din Irlanda de Nord (Import Control System – ICS), inclusiv profiluri de risc

                        —

                        Domeniul național al noului sistem computerizat de tranzit din Irlanda de Nord (New Computerised Transit System – NCTS)

                  Alte sisteme utilizate de autoritățile Regatului Unit pentru a pune în aplicare articolul 5 alineatele (2) și (4) și articolul 6 alineatul (1) din protocol, inclusiv informații privind autorizațiile (CVU și autorizațiile și deciziile relevante pentru protocol).

            ANEXA 2
            Alte sisteme informatice care conțin informațiile necesare pentru desfășurarea activităților reglementate

                        —

                        Domeniul național al sistemului de control al mișcărilor cu produse accizabile (Excise Movement and Control System – EMCS)

                        —

                        Domeniul național al sistemului de schimb de informații privind TVA (VAT Information Exchange System – VIES) și orice bază de date direct relevantă din Regatul Unit, pentru a consulta datele de înregistrare ale comercianților din Irlanda de Nord și informațiile furnizate de comercianții din Irlanda de Nord administrației fiscale din Regatul Unit cu privire la tranzacțiile impozabile în ceea ce privește achizițiile intra-UE de mărfuri care au loc în Irlanda de Nord și care trebuie declarate de comercianții din Irlanda de Nord.

                        —

                        Domeniul național al ghișeului unic de import și al ghișeului unic (Import One Stop Shop – IOSS și One Stop Shop – OSS)

                        —

                        Domeniul național al sistemul de rambursare a TVA


               21.1.2021

               RO

               Jurnalul Oficial al Uniunii Europene

               C 23/170

      P8_TA(2019)0164
      Neobținerea în comisie de către o propunere de act obligatoriu din punct de vedere juridic a majorității voturilor exprimate (interpretarea articolului 171 alineatul (1) primul paragraf litera (b) din Regulamentul de procedură)
      Decizia Parlamentului European din 13 martie 2019 privind neobținerea în comisie de către o propunere de act obligatoriu din punct de vedere juridic a majorității voturilor exprimate (interpretarea articolului 171 alineatul (1) primul paragraf litera (b) din Regulamentul de procedură) (2019/2011(REG))
      (2021/C 23/29)

         Parlamentul European,

                  —

                  având în vedere scrisoarea din 7 martie 2019 a președintei Comisiei pentru afaceri constituționale,

                  —

                  având în vedere articolul 226 din Regulamentul său de procedură,

                  1.

                  decide să introducă următoarea interpretare la articolul 171 alineatul (1) primul paragraf litera (b) din Regulamentul său de procedură:

            „Dacă propunerea de act obligatoriu din punct de vedere juridic, eventual modificată, nu obține în comisie majoritatea voturilor exprimate, comisia propune Parlamentului respingerea actului.”

                  2.

                  încredințează Președintelui sarcina de a transmite prezenta decizie, spre informare, Consiliului și Comisiei.


title: Decizia Comisiei din 11 ianuarie 2021 referitoare la sărbătorile legale din anul 2022 acordate funcționarilor și celorlalți agenți ai Uniunii Europene repartizați la Bruxelles și la Luxemburg 2021/C 24 I/01

text:
                  22.1.2021

                  RO

                  Jurnalul Oficial al Uniunii Europene

                  CI 24/1

         DECIZIA COMISIEI
         din 11 ianuarie 2021
         referitoare la sărbătorile legale din anul 2022 acordate funcționarilor și celorlalți agenți ai Uniunii Europene repartizați la Bruxelles și la Luxemburg
         (2021/C 24 I/01)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Statutul funcționarilor Uniunii Europene și Regimul aplicabil celorlalți agenți ai Uniunii Europene, stabilite în Regulamentul (CEE, Euratom, CECO) nr. 259/68 al Consiliului (1) , în special articolul 61 din statut și articolele 16 și 91 din Regimul aplicabil celorlalți agenți ai Uniunii Europene,
         având în vedere reglementarea comună care stabilește lista sărbătorilor legale pentru funcționarii Comunităților Europene (2), în special articolul 1 alineatul (3),
         întrucât:

                     (1)

                     În temeiul articolului 61 din Statutul funcționarilor Uniunii Europene și al articolelor 16 și 91 din Regimul aplicabil celorlalți agenți ai Uniunii Europene, ar trebui să se stabilească lista sărbătorilor legale din anul 2022 acordate funcționarilor și celorlalți agenților repartizați la Bruxelles și la Luxemburg.

                     (2)

                     În 2022, duminica de Paști este stabilită la 17 aprilie.

                     (3)

                     În 2022, 24 decembrie este o zi de sâmbătă.

                     (4)

                     Colegiul șefilor de administrație a fost consultat în data de 18 noiembrie 2020 pentru a-și da avizul cu privire la lista sărbătorilor legale din anul 2022,

               DECIDE:

            Articol unic
            Sărbătorile legale din anul 2022 acordate funcționarilor și celorlalți agenți repartizați la Bruxelles și la Luxemburg sunt stabilite după cum urmează:

                        14 aprilie

                        Joia Mare

                        15 aprilie

                        Vinerea Mare

                        18 aprilie

                        luni, a doua zi de Paști

                        9 mai

                        aniversarea declarației președintelui Schuman din 1950

                        26 mai

                        joi, Înălțarea

                        27 mai

                        ziua de după Înălțare

                        6 iunie

                        Lunea Rusaliilor

                        23 iunie*

                        Ziua Națională a Luxemburgului
                        *acordată funcționarilor și celorlalți agenți repartizați la Luxemburg

                        21 iulie*

                        Ziua Națională a Belgiei
                        *acordată funcționarilor și celorlalți agenți repartizați la Bruxelles

                        15 august

                        Adormirea Maicii Domnului

                        1 noiembrie

                        Sărbătoarea Tuturor Sfinților

                        2 noiembrie

                        Ziua Morților

                        între 23 decembrie și 30 decembrie

                        6 zile de sfârșit de an

                           TOTAL 2022

                           17 zile

            Adoptată la Bruxelles, 11 ianuarie 2021.

                  Pentru Comisie

               Johannes HAHN

                  Membru al Comisiei

            (1)  JO L 56, 4.3.1968, p. 1.

            (2)  Versiunea consolidată a Statutului funcționarilor publicată de serviciile Comisiei în ianuarie 2003, p. IV-2.


Decizia Comisiei din 04/12/2020 de declarare a unei concentrări compatibilă cu piaţa comună (Cazul COMP/M.9995 - PERMIRA / NEURAXPHARM) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 30/09/2020 de declarare a unei concentrări compatibilă cu piaţa comună (Cazul COMP/M.9810 - NATIXIS INVESTMENT MANAGERS / LA BANQUE POSTALE / JV) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 19/01/2021 de declarare a unei concentrări compatibilă cu piaţa comună (Cazul COMP/M.10037 - MITSUI / VEOLIA / JV) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 21/01/2021 de declarare a unei concentrări compatibilă cu piaţa comună (Cazul COMP/M.10074 - HYUNDAI MOTOR COMPANY / HYUNDAI ASSAN OTOMOTIVE SANAYI) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 19/01/2021 de declarare a unei concentrări compatibilă cu piaţa comună (Cazul COMP/M.10066 - CARLYLE / FLENDER) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 21/01/2021 de declarare a unei concentrări compatibilă cu piaţa comună (Cazul COMP/M.10107 - BLACKROCK / MUBADALA / GOLDMAN SACHS / CALISEN) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (PESC) 2021/54 a Consiliului din 22 ianuarie 2021 de modificare a Deciziei 2010/231/PESC privind adoptarea de măsuri restrictive împotriva Somaliei

text:
                  25.1.2021

                  RO

                  Jurnalul Oficial al Uniunii Europene

                  L 23/18

         DECIZIA (PESC) 2021/54 A CONSILIULUI
         din 22 ianuarie 2021
         de modificare a Deciziei 2010/231/PESC privind adoptarea de măsuri restrictive împotriva Somaliei
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 26 aprilie 2010, Consiliul a adoptat Decizia 2010/231/PESC (1).

                     (2)

                     La 12 noiembrie 2020, Consiliul de Securitate al Organizației Națiunilor Unite a adoptat Rezoluția 2551 (2020). Rezoluția respectivă reafirmă embargoul general și total asupra armelor în ceea ce privește Somalia și modifică notificările privind furnizarea de asistență tehnică, financiară și de altă natură, precum și de instruire în legătură cu activitățile militare. Rezoluția respectivă reafirmă de asemenea interdicția impusă asupra importului de mangal din Somalia și confirmă restricțiile privind vânzarea, furnizarea și transferul către Somalia de componente pentru dispozitive explozive improvizate.

                     (3)

                     Prin urmare, Decizia 2010/231/PESC ar trebui să fie modificată în consecință.

                     (4)

                     Se impun acțiuni suplimentare din partea Uniunii în vederea punerii în aplicare a anumitor măsuri din prezenta decizie,

               ADOPTĂ PREZENTA DECIZIE:

            Articolul 1
            Decizia 2010/231/PESC se modifică după cum urmează:

                        1.

                        Articolul 1 se modifică după cum urmează:

                                    (a)

                                    la alineatul (3), litera (f) se înlocuiește cu următorul text:

                                                „(f)

                                                furnizării, vânzării sau transferului de armament și materiale conexe de orice tip și furnizării de asistență tehnică, financiară și de altă natură, precum și de instruire în legătură cu activitățile militare, destinate exclusiv dezvoltării Forțelor naționale de securitate somaleze sau instituțiilor somaleze din domeniul securității altele decât cele ale Guvernului Federal al Somaliei în vederea asigurării securității poporului somalez. Livrarea de articole care figurează în anexele II și III și furnizarea de asistență tehnică, financiară și de altă natură, precum și de instruire în legătură cu activitățile militare, fac obiectul aprobărilor sau notificărilor relevante, după cum urmează:

                                                            (i)

                                                            furnizarea, vânzarea sau transferul de armament și materiale conexe de orice tip care figurează în anexa II, destinate exclusiv dezvoltării Forțelor naționale de securitate somaleze sau instituțiilor somaleze din domeniul securității altele decât cele ale Guvernului Federal al Somaliei în vederea asigurării securității poporului somalez, fac obiectul aprobărilor prealabile de către Comitetul pentru sancțiuni de la caz la caz, astfel cum se prevede la alineatele (4a) și (4b);

                                                            (ii)

                                                            furnizarea, vânzarea sau transferul de armament și materiale conexe de orice tip care figurează în anexa III destinate exclusiv dezvoltării Forțelor naționale de securitate somaleze în vederea asigurării securității poporului somalez, fac obiectul unei notificări prealabile către Comitetul pentru sancțiuni, astfel cum se prevede la alineatele (4) și (4b);

                                                            (iii)

                                                            furnizarea, vânzarea sau transferul de armament și materiale conexe de orice tip care figurează în anexa III și furnizarea de asistență tehnică, financiară și de altă natură, precum și de instruire în legătură cu activitățile militare de către statele membre sau de către organizații internaționale, regionale și subregionale, destinate exclusiv dezvoltării instituțiilor somaleze din domeniul securității altele decât cele ale Guvernului Federal al Somaliei, în vederea asigurării securității poporului somalez, fac obiectul unei notificări prealabile către Comitetul pentru sancțiuni, astfel cum se prevede la alineatul (4b) și pot fi furnizate în absența unei decizii negative a Comitetului pentru sancțiuni în termen de cinci zile lucrătoare de la primirea unei astfel de notificări;”;

                                    (b)

                                    alineatul (4) se înlocuiește cu următorul text:

                                                „(4)

                                                Guvernul Federal al Somaliei are principala responsabilitate pentru notificarea Comitetului pentru sancțiuni cu cel puțin cinci zile lucrătoare înainte de orice livrare către Forțele naționale de securitate somaleze de armament și de materiale conexe de orice tip care figurează în anexa II, astfel cum se prevede la alineatul (3) litera (f) punctul (ii) de la prezentul articol. Ca alternativă, statele membre care livrează Forțelor naționale de securitate somaleze armament și materiale conexe pot transmite o notificare în acest sens Comitetului pentru sancțiuni cu cel puțin cinci zile lucrătoare înainte, informând organismul național de coordonare corespunzător din cadrul Guvernului Federal al Somaliei cu privire la notificare și furnizând Guvernului Federal al Somaliei sprijin tehnic în ceea ce privește procedurile de notificare, după caz, în conformitate cu punctele 13 și 14 din RCSONU 2498 (2019). Notificările includ informații privind fabricantul și furnizorul de armament și de materiale conexe de orice tip, o descriere a armamentului și a muniției, inclusiv tipul, calibrul și cantitatea, data și locul propuse pentru livrare și toate informațiile relevante privind unitatea de destinație vizată din cadrul Forțelor naționale de securitate somaleze sau privind locul de stocare vizat.”

                        2.

                        Anexa IV se înlocuiește cu anexa I la prezenta decizie.

                        3.

                        Anexa V se înlocuiește cu anexa II la prezenta decizie.

            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.

            Adoptată la Bruxelles, 22 ianuarie 2021.

                  Pentru Consiliu

                  Președintele

               A. P. ZACARIAS

            (1)  Decizia 2010/231/PESC a Consiliului din 26 aprilie 2010 privind adoptarea de măsuri restrictive împotriva Somaliei și de abrogare a Poziției comune 2009/138/PESC (JO L 105, 27.4.2010, p. 17).

            ANEXA I

                     „ANEXA IV
                     LISTA ARTICOLELOR MENȚIONATE LA ARTICOLUL 1C ALINEATUL (1)

                        1.

                           Tetril (trinitrofenilmetilnitramină).

                        2.

                           Nitroglicerină care intră în compoziția sau este amestecată cu «materialele energetice» specificate la ML8.a. sau cu pulberile metalice specificate la ML8.c. din Lista comună a Uniunii Europene cuprinzând produsele militare (1) (cu excepția cazului în care sunt ambalate/preparate în doze medicinale individuale).

                        3.

                           Echipamente special concepute atât pentru utilizare militară, cât și pentru activarea, furnizarea energiei necesare pentru o singură întrebuințare, descărcarea sau detonarea dispozitivelor explozive improvizate (IED).

                        4.

                           «Tehnologia»«necesară» pentru «producția» sau «utilizarea» articolelor enumerate la punctele 1 și 2. [Definițiile termenilor «tehnologia», «necesară», «producția» și «utilizarea» sunt preluate din Lista comună a Uniunii Europene cuprinzând produsele militare.]

               ”

               (1)  JO C 98, 15.3.2018, p. 1.

            ANEXA II

                     „ANEXA V
                     LISTA ARTICOLELOR MENȚIONATE LA ARTICOLUL 1C ALINEATUL (2)

                        1.

                           Echipamente și dispozitive care nu figurează la punctul 2 din anexa IV concepute special pentru a activa explozivi prin mijloace electrice sau neelectrice (de exemplu, seturi de aprindere, detonatoare, inițiatoare, fitiluri de detonare).

                        2.

                           «Tehnologia»«necesară» pentru «producția» sau «utilizarea» articolelor enumerate la punctul 1 (Definițiile termenilor «tehnologia», «necesară», «producția» și «utilizarea» sunt preluate din Lista comună a Uniunii Europene cuprinzând produsele militare.)

                        3.
                        Materiale explozive, după cum urmează, și amestecuri conținând unul sau mai multe dintre următoarele materiale:

                                    (a)

                                    ulei combustibil de nitrat de amoniu (ANFO);

                                    (b)

                                    nitroceluloză (cu un conținut de azot de minimum 12,5 % g/g);

                                    (c)

                                    nitroglicerină (cu excepția cazului în care este ambalată/preparată în doze individuale), cu excepția cazului în care intră în compoziția sau este amestecată cu «materialele energetice» specificate la ML8.a. sau cu pulberile metalice specificate la ML8.c din Lista comună a Uniunii Europene cuprinzând produsele militare;

                                    (d)

                                    nitroglicol;

                                    (e)

                                    tetranitrat de pentaeritritol (PETN);

                                    (f)

                                    clorură de picril;

                                    (g)

                                    2,4,6-trinitrotoluen (TNT).

                        4.
                        Precursori de explozivi:

                                    (a)

                                    azotat de amoniu;

                                    (b)

                                    azotat de potasiu;

                                    (c)

                                    clorat de sodiu;

                                    (d)

                                    acid azotic;

                                    (e)

                                    acid sulfuric.

               ”


title: Decizia (PESC) 2021/55 a Consiliului din 22 ianuarie 2021 de modificare a Deciziei 2011/72/PESC privind măsuri restrictive îndreptate împotriva anumitor persoane și entități având în vedere situația din Tunisia

text:
                  25.1.2021

                  RO

                  Jurnalul Oficial al Uniunii Europene

                  L 23/22

         DECIZIA (PESC) 2021/55 A CONSILIULUI
         din 22 ianuarie 2021
         de modificare a Deciziei 2011/72/PESC privind măsuri restrictive îndreptate împotriva anumitor persoane și entități având în vedere situația din Tunisia
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 31 ianuarie 2011, Consiliul a adoptat Decizia 2011/72/PESC (1) privind măsuri restrictive îndreptate împotriva anumitor persoane și entități având în vedere situația din Tunisia.

                     (2)

                     Pe baza unei reexaminări a Deciziei 2011/72/PESC, măsurile restrictive ar trebui prelungite până la 31 ianuarie 2022, ar trebui eliminate din anexa la respectiva decizie rubricile referitoare la patru persoane și informațiile privind dreptul la apărare și dreptul la protecție jurisdicțională efectivă din anexa menționată ar trebui actualizate în ceea ce privește două persoane.

                     (3)

                     Prin urmare, Decizia 2011/72/PESC ar trebui să fie modificată în consecință,

               ADOPTĂ PREZENTA DECIZIE:

            Articolul 1
            Decizia 2011/72/PESC se modifică după cum urmează:

                        1.

                        Articolul 5 se înlocuiește cu următorul text:

                           „Articolul 5
                           Prezenta decizie se aplică până la 31 ianuarie 2022. Aceasta se reexaminează permanent. Decizia poate fi reînnoită sau modificată, după caz, în situația în care Consiliul consideră că obiectivele acesteia nu au fost îndeplinite.”

                        2.

                        Anexa se modifică în conformitate cu anexa la prezenta decizie.

            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.

            Adoptată la Bruxelles, 22 ianuarie 2021.

                  Pentru Consiliu

                  Președintele

               A. P. ZACARIAS

            (1)  Decizia 2011/72/PESC a Consiliului din 31 ianuarie 2011 privind măsuri restrictive îndreptate împotriva anumitor persoane și entități având în vedere situația din Tunisia (JO L 28, 2.2.2011, p. 62).

            ANEXĂ
            În Decizia 2011/72/PESC, anexa se modifică după cum urmează:

                        1.

                        În partea A (Lista persoanelor și a entităților menționate la articolul 1), rubricile referitoare la următoarele persoane se elimină:

                                    22.

                                    Bouthaina Bent Moncef Ben Mohamed TRABELSI

                                    23.

                                    Nabil Ben Abderrazek Ben Mohamed TRABELSI

                                    41.

                                    Akrem Ben Hamed Ben Taher BOUAOUINA

                                    47.

                                    Slim Ben Tijani Ben Haj Hamda BEN ALI.

                        2.

                        Partea B (Dreptul la apărare și dreptul la protecție jurisdicțională efectivă în temeiul legislației tunisiene) se modifică după cum urmează:

                                    (a)

                                    rubricile referitoare la următoarele persoane se elimină:

                                                22.

                                                Bouthaina Bent Moncef Ben Mohamed TRABELSI

                                                23.

                                                Nabil Ben Abderrazek Ben Mohamed TRABELSI

                                                41.

                                                Akrem Ben Hamed Ben Taher BOUAOUINA

                                                47.

                                                Slim Ben Tijani Ben Haj Hamda BEN ALI;

                                    (b)

                                    rubricile referitoare la persoanele indicate mai jos se înlocuiesc cu rubricile următoare:

                                                „14.

                                                Samira Bent Mohamed Ben Rhouma TRABELSI
                                                Investigarea ori procesul referitoare la deturnarea de fonduri sau de active publice este încă în curs de desfășurare. Informațiile din dosarul Consiliului arată că dreptul la apărare și dreptul la protecție jurisdicțională efectivă au fost respectate în cadrul procedurilor judiciare pe care s-a bazat Consiliul. Acest lucru este demonstrat în special de faptul că, la 11 august 2011, doamna Samira Bent Mohamed Ben Rhouma TRABELSI a fost audiată de un judecător de instrucție în prezența avocatului său.

                                                45.

                                                Montassar Ben Habib Ben Bouali LTAIEF
                                                Investigarea ori procesul referitoare la deturnarea de fonduri sau de active publice este încă în curs de desfășurare. Informațiile din dosarul Consiliului arată că dreptul la apărare și dreptul la protecție jurisdicțională efectivă au fost respectate în cadrul procedurilor judiciare pe care s-a bazat Consiliul. Acest lucru este demonstrat în special de faptul că în 2011 și 2013 domnul Montassar Ben Habib Ben Bouali LTAIEF a fost audiat de un judecător de instrucție în prezența avocaților săi.”


title: Decizia (PESC) 2021/58 a Comitetului politic și de securitate din 14 ianuarie 2021 de prelungire a mandatului șefului misiunii PSAC a Uniunii Europene în Mali (EUCAP Sahel Mali) (EUCAP Sahel Mali/1/2021)

text:
                  26.1.2021

                  RO

                  Jurnalul Oficial al Uniunii Europene

                  L 26/1

         DECIZIA (PESC) 2021/58 A COMITETULUI POLITIC ȘI DE SECURITATE
         din 14 ianuarie 2021
         de prelungire a mandatului șefului misiunii PSAC a Uniunii Europene în Mali (EUCAP Sahel Mali) (EUCAP Sahel Mali/1/2021)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38 al treilea paragraf,
         având în vedere Decizia 2014/219/PESC a Consiliului din 15 aprilie 2014 privind misiunea PSAC a Uniunii Europene în Mali (EUCAP Sahel Mali) (1), în special articolul 7 alineatul (1),
         întrucât:

                     (1)

                     În temeiul articolului 7 alineatul (1) din Decizia 2014/219/PESC, Comitetul politic și de securitate (COPS) este autorizat, în conformitate cu articolul 38 al treilea paragraf din tratat, să adopte deciziile corespunzătoare în scopul exercitării controlului politic și al conducerii strategice a EUCAP Sahel Mali, inclusiv decizia de numire a unui șef al misiunii.

                     (2)

                     La 8 decembrie 2020, COPS a adoptat Decizia (PESC) 2020/2199 (2), numindu-l pe dl Hervé FLAHAUT în calitatea de șef al misiunii EUCAP Sahel Mali pentru perioada cuprinsă între 1 ianuarie 2021 și 14 ianuarie 2021.

                     (3)

                     La 7 ianuarie 2021, Consiliul a adoptat Decizia (PESC) 2021/14 (3), prin care a prelungit mandatul misiunii EUCAP Sahel Mali până la 31 ianuarie 2023.

                     (4)

                     Înaltul Reprezentant al Uniunii pentru afaceri externe și politica de securitate a propus prelungirea mandatului dlui Hervé FLAHAUT în calitatea de șef al misiunii EUCAP Sahel Mali pentru perioada cuprinsă între 15 ianuarie 2021 și 14 ianuarie 2022,

               ADOPTĂ PREZENTA DECIZIE:

            Articolul 1
            Mandatul dlui Hervé FLAHAUT în calitatea de șef al misiunii EUCAP Sahel Mali se prelungește până la 14 ianuarie 2022.

            Articolul 2
            Prezenta decizie intră în vigoare la data adoptării.
            Se aplică de la 15 ianuarie 2021.

            Adoptată la Bruxelles, 14 ianuarie 2021.

                  Pentru Comitetul politic și de securitate

                  Președintele

               S. FROM-EMMESBERGER

            (1)  JO L 113, 16.4.2014, p. 21.

            (2)  Decizia (PESC) 2020/2199 a Comitetului politic și de securitate din 8 decembrie 2020 privind numirea șefului misiunii PSAC a Uniunii Europene în Mali (EUCAP Sahel Mali) (EUCAP Sahel Mali/2/2020) (JO L 434, 23.12.2020, p. 54).

            (3)  Decizia (PESC) 2021/14 a Consiliului din 7 ianuarie 2021 de modificare a Deciziei 2014/219/PESC privind misiunea PSAC a Uniunii Europene în Mali (EUCAP Sahel Mali) (JO L 5, 8.1.2021, p. 16).


title: Decizia (PESC) 2021/59 a Comitetului politic și de securitate din 14 ianuarie 2021 privind numirea șefului Misiunii de asistență a Uniunii Europene pentru gestionarea integrată a frontierelor în Libia (EUBAM Libya) (EUBAM Libya/1/2021)

text:
                  26.1.2021

                  RO

                  Jurnalul Oficial al Uniunii Europene

                  L 26/3

         DECIZIA (PESC) 2021/59 A COMITETULUI POLITIC ȘI DE SECURITATE
         din 14 ianuarie 2021
         privind numirea șefului Misiunii de asistență a Uniunii Europene pentru gestionarea integrată a frontierelor în Libia (EUBAM Libya) (EUBAM Libya/1/2021)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38 al treilea paragraf,
         având în vedere Decizia 2013/233/PESC a Consiliului din 22 mai 2013 privind Misiunea de asistență a Uniunii Europene pentru gestionarea integrată a frontierelor în Libia (EUBAM Libya) (1), în special articolul 9 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     În temeiul articolului 9 alineatul (1) din Decizia 2013/233/PESC, Comitetul politic și de securitate (COPS) este autorizat, în conformitate cu articolul 38 al treilea paragraf din tratat, să adopte deciziile corespunzătoare în scopul exercitării controlului politic și a conducerii strategice a Misiunii de asistență a Uniunii Europene pentru gestionarea integrată a frontierelor în Libia (EUBAM Libya), inclusiv decizia de numire a unui șef al misiunii.

                     (2)

                     La 30 august 2016, COPS a adoptat Decizia (PESC) 2016/1634 a Comitetului politic și de securitate (2), numindu-l pe domnul Vincenzo TAGLIAFERRI în calitatea de șef al misiunii EUBAM Libya pentru perioada cuprinsă între 1 septembrie 2016 și 21 august 2017.

                     (3)

                     Mandatul domnului Vincenzo TAGLIAFERRI în calitate de șef al misiunii EUBAM Libya a fost prelungit în mod regulat, cel mai recent până la 30 septembrie 2020 prin Decizia (PESC) 2020/903 a Consiliului (3), decizie care a modificat, de asemenea, Decizia 2013/233/PESC și a prelungit durata EUBAM Libya până la 30 iunie 2021.

                     (4)

                     La 11 ianuarie 2021, Înaltul Reprezentant al Uniunii pentru afaceri externe și politica de securitate a propus numirea dnei Natalina CEA în calitatea de șef al misiunii EUBAM Libya pentru perioada cuprinsă între 1 februarie 2021 și 30 iunie 2021,

               ADOPTĂ PREZENTA DECIZIE:

            Articolul 1
            Dna Natalina CEA este numită în calitatea de șef al Misiunii de asistență a Uniunii Europene pentru gestionarea integrată a frontierelor în Libia (EUBAM Libya) pentru perioada cuprinsă între 1 februarie 2021 și 30 iunie 2021.

            Articolul 2
            Prezenta decizie intră în vigoare la data adoptării.
            Se aplică de la 1 februarie 2021.

            Adoptată la Bruxelles, 14 ianuarie 2021.

                  Pentru Comitetul politic și de securitate

                  Președintele

               S. FROM-EMMESBERGER

            (1)  JO L 138, 24.5.2013, p. 15.

            (2)  Decizia (PESC) 2016/1634 a Comitetului politic și de securitate din 30 august 2016 privind numirea șefului Misiunii de asistență a Uniunii Europene pentru gestionarea integrată a frontierelor în Libia (EUBAM Libya) (EUBAM Libya/1/2016) (JO L 243, 10.9.2016, p. 10).

            (3)  Decizia (PESC) 2020/903 a Consiliului din 29 iunie 2020 de modificare a Deciziei 2013/233/PESC privind Misiunea de asistență a Uniunii Europene pentru gestionarea integrată a frontierelor în Libia (EUBAM Libya) (JO L 207, 30.6.2020, p. 32).


title: Decizia (UE) 2021/720 a Consiliului din 29 aprilie 2021 de numire a unui supleant, propus de Republica Portugheză, în Comitetul Regiunilor

text:
                  4.5.2021

                  RO

                  Jurnalul Oficial al Uniunii Europene

                  L 154/1

         DECIZIA (UE) 2021/720 A CONSILIULUI
         din 29 aprilie 2021
         de numire a unui supleant, propus de Republica Portugheză, în Comitetul Regiunilor
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 305,
         având în vedere Decizia (UE) 2019/852 a Consiliului din 21 mai 2019 cu privire la stabilirea componenței Comitetului Regiunilor (1),
         având în vedere propunerea guvernului portughez,
         întrucât:

                     (1)

                     În temeiul articolului 300 alineatul (3) din Tratatul privind funcționarea Uniunii Europene, Comitetul Regiunilor este compus din reprezentanți ai colectivităților regionale și locale care sunt fie titularii unui mandat electoral în cadrul unei autorități regionale sau locale, fie răspund din punct de vedere politic în fața unei adunări alese.

                     (2)

                     La 20 ianuarie 2020, Consiliul a adoptat Decizia (UE) 2020/102 (2) de numire a membrilor și supleanților Comitetului Regiunilor pentru perioada 26 ianuarie 2020-25 ianuarie 2025.

                     (3)

                     Un loc de supleant în Comitetul Regiunilor a devenit vacant ca urmare a încheierii mandatului domnului Rui Jorge DA SILVA LEITE DE BETTENCOURT datorită încheierii funcției sale de membru al unui guvern regional (Governo Regional dos Açores).

                     (4)

                     Guvernul portughez l-a propus pe domnul Pedro CHAVES DE FARIA E CASTRO, care este un reprezentant al unei colectivități regionale care răspunde politic în fața unei adunări alese (Subsecretário Regional da Presidência do Governo Regional dos Açores), în calitatea de supleant în Comitetul Regiunilor pentru durata rămasă a mandatului actual, care se încheie la 25 ianuarie 2025,

               ADOPTĂ PREZENTA DECIZIE:

            Articolul 1
            Domnul Pedro CHAVES DE FARIA E CASTRO, reprezentant al unei colectivități regionale, care răspunde politic în fața unei adunări alese: Subsecretário Regional da Presidência do Governo Regional dos Açores, este numit în calitatea de supleant în Comitetul Regiunilor pentru durata rămasă a mandatului actual, care se încheie la 25 ianuarie 2025.

            Articolul 2
            Prezenta decizie intră în vigoare la data adoptării.

            Adoptată la Bruxelles, 29 aprilie 2021.

                  Pentru Consiliu

                  Președintele

               A. P. ZACARIAS

            (1)  JO L 139, 27.5.2019, p. 13.

            (2)  Decizia (UE) 2020/102 a Consiliului din 20 ianuarie 2020 de numire a membrilor și supleanților Comitetului Regiunilor pentru perioada 26 ianuarie 2020-25 ianuarie 2025 (JO L 20, 24.1.2020, p. 2).


title: Decizia (UE) 2021/722 a Comisiei din 3 mai 2021 de reînnoire a mandatelor a trei membri existenți ai Comitetului consultativ european pentru statistică și de numire a doi noi membri

text:
                  4.5.2021

                  RO

                  Jurnalul Oficial al Uniunii Europene

                  L 154/5

         DECIZIA (UE) 2021/722 A COMISIEI
         din 3 mai 2021
         de reînnoire a mandatelor a trei membri existenți ai Comitetului consultativ european pentru statistică și de numire a doi noi membri
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Decizia nr. 234/2008/CE a Parlamentului European și a Consiliului din 11 martie 2008 de instituire a Comitetului consultativ european pentru statistică și de abrogare a Deciziei 91/116/CEE a Consiliului (1), în special articolul 4 alineatul (1) litera (a),
         întrucât:

                     (1)

                     Decizia 2016/C12/02 a Comisiei (2) a numit patru membri ai Comitetului consultativ european pentru statistică (denumit în continuare „comitetul”), pentru un mandat de cinci ani. Mandatele acestor membri s-au încheiat la 31 decembrie 2020. Trei dintre membrii comitetului au fost de acord cu reînnoirea mandatelor lor.

                     (2)

                     Unul dintre cei patru membri numiți prin Decizia 2016/C12/02 nu este în măsură să își reînnoiască mandatul și, prin urmare, ar trebui să fie înlocuit.

                     (3)

                     Ceilalți opt membri au fost numiți prin Decizia 2019/C63/05 a Comisiei (3). Mandatele lor respective urmează să expire în 2024. Cu toate acestea, unul dintre acești opt membri a demisionat și, prin urmare, ar trebui înlocuit pentru durata rămasă a mandatului său.

                     (4)

                     Întrucât lista de rezervă stabilită prin Decizia 2019/C63/05 a devenit caducă, statele membre au pus la dispoziția Comisiei, la cererea acesteia, o listă de candidați cu niveluri înalte de calificare în domeniul statisticii, în vederea numirii noilor membri ai comitetului.

                     (5)

                     La selecția celor doi noi membri, Comisia a făcut eforturi să se asigure că aceștia reprezintă, în egală măsură, utilizatorii, respondenții și alte părți interesate în domeniul statisticilor Uniunii (inclusiv comunitatea științifică, partenerii sociali și societatea civilă).

                     (6)

                     Comisia a consultat Parlamentul European și Consiliul în ceea ce privește reînnoirea mandatelor și noile numiri, iar aceste instituții au emis un aviz favorabil,

               ADOPTĂ PREZENTA DECIZIE:

            Articolul 1
            Mandatele dlui Claudiu HERTELIU, dnei Ariane KÖNIG și dnei Biruta SLOKA se reînnoiesc pentru un mandat de cinci ani, care începe de la 1 ianuarie 2021 și se încheie la 31 decembrie 2025.

            Articolul 2
            Dna Roxane SILBERMAN este numită membru al Comitetului consultativ european pentru statistică pentru un mandat de cinci ani, care începe de la 1 ianuarie 2021 și se încheie la 31 decembrie 2025.

            Articolul 3
            Dl Antti RIPATTI este numit membru al Comitetului consultativ european pentru statistică pentru perioada care începe la 1 ianuarie 2021 și se încheie la 8 mai 2024.

            Articolul 4
            Prezenta decizie intră în vigoare în a treia zi de la data publicării în Jurnalul Oficial al Uniunii Europene.

            Adoptată la Bruxelles, 3 mai 2021.

                  Pentru Comisie

                  Președintele

               Ursula VON DER LEYEN

            (1)  JO L 73, 15.3.2008, p. 13.

            (2)  Decizia 2016/C12/02 a Comisiei din 14 ianuarie 2016 de numire a patru membri ai Comitetului consultativ european pentru statistică (JO C 12, 15.1.2016, p. 2).

            (3)  Decizia 2019/C 63/05 a Comisiei din 14 februarie 2019 de numire a opt membri ai Comitetului consultativ european pentru statistică (JO C 63, 18.2.2019, p. 4).